APSTIPRINĀTS

ar VAS “Latvijas dzelzceļš” iepirkuma komisijas

2023.gada 2.marta 3.sēdes protokolu

**Sarunu procedūrā ar publikāciju**

**“Kabeļu, vadu un trošu piegāde” (iepirkuma Id.Nr. LDZ 2023/34-SPAV)**

(turpmāk – Iepirkums)

**Skaidrojums Nr.2**

|  |  |  |
| --- | --- | --- |
| ***Nr.***  ***p.k.*** | ***Jautājums*** | ***Atbilde*** |
| 1. | Līguma projektu (iepirkuma nolikuma 6.pielikums) **papildināt** ar 2.13.punktu šādā redakcijā:  “2.13. *Bezmaksas Preču piegāde ir pie nosacījuma, ka katra konkrēta Preču piegādes summa ir ne mazāk kā EUR 500 (pieci simti).*” | Iepirkuma komisija skaidro, ka iepirkuma dokumentos ir noteikts preču klāsts un apjoms, kādu būs nepieciešams nokomplektēt un piegādāt (iepirkuma nolikuma 3.pielikums), ievērojot attiecināmo iepirkuma priekšmeta daļai, kurai piedāvājums tiek iesniegts, un saskaņā ar iepirkuma nolikuma dokumentos noteikto piegāde jānodrošina 5 (piecu) mēnešu laikā (iepirkuma nolikuma 2.3.1.punkts un līguma projekta (iepirkuma nolikuma 6.pielikums) 5.1.punkts).  Vienlaikus Iepirkuma komisija vērš uzmanību uz to, ka saskaņā ar iepirkuma nolikuma dokumentos noteikto finanšu piedāvājumā jāietver visas ar konkrētā iepirkuma priekšmeta izpildi saistītās izmaksas, tai skaitā: ar peļņu un riska faktoriem saistītās izmaksas, personāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml. (iepirkuma nolikuma 1.8.1.punkts, līguma projekta (iepirkuma nolikuma 6.pielikums) 2.2.punkts).  Ņemot vērā minēto, kā arī to, ka iepirkuma dokumentos nav paredzēts preču piegādēm grafiks vai piegādes pēc pieprasījuma, par šajā punktā izskatīto piedāvāto papildinājumu grozījumi iepirkuma nolikuma dokumentos (t.sk. līguma projektā) netiek veikti. |
| 2. | Līguma projektu (iepirkuma nolikuma 6.pielikums) **papildināt** ar 2.14.punktu šādā redakcijā:  “2.14. *Līguma darbības laikā, PĀRDEVĒJS ir tiesīgs paaugstināt Preču cenas, ja tām ir objektīvs pamatojums (pamatojoties uz Centrālas statistikas pārvaldes inflācijas kalkulatora radītājiem, energoresursu vai degvielas cenas paaugstināšanās, Preču piegādes cenu paaugstināšanās, u.c.). Par cenu izmaiņām PĀRDEVĒJS informē PIRCĒJU rakstiski, norādot objektīvo pamatojumu. Cenu izmaiņas stājās spēkā tikai pēc tam, kad Puses paraksta rakstisko vienošanās.*” | Ievērojot iepirkuma darījuma realizācijai noteikto īso termiņu (5 mēneši) un nelielo apjomu, cenu svārstības nebūtu uzskatāms par tādu apstākli, ko piegādātājs kā nozares speciālists iepriekš nevarētu paredzēt. Līdz ar to šajā gadījumā darījumam nosacījumi preču indeksācijai netiek piemēroti un par šajā punktā izskatīto piedāvāto papildinājumu grozījumi iepirkuma nolikuma dokumentos (t.sk. līguma projektā) netiek veikti. |
| 3. | Līguma projekta (iepirkuma nolikuma 6.pielikums) 3.3.punktu labot un izteikt šādā redakcijā (teksts zilā – papildinājums, labojums):  “3.3. *Precei tiek noteikts Preces Ražotāja noteiktais garantijas termiņš ~~\_\_gadi (nosacījums: ne mazāk kā 2 gadi)~~ no Preces pavadzīmes – rēķina parakstīšanas brīža*.” | Iepirkuma komisija skaidro, ka izvirzot prasību garantijas termiņam, tika ņemts vērā, ka 2 gadu termiņš ir saprātīgs iepirkuma priekšmetam atbilstošu preču ekspluatācijas termiņš, un garantijas apstākļiem vispār nevajadzētu iestāties, ja patiešām tas nav ražošanas defekts vai neatbilstoša izejmateriālu kvalitāte vai slēpts defekts.  Grozījumi iepirkuma nolikuma dokumentos (t.sk. līguma projektā) netiek veikti. |
| 4. | Līguma projekta (iepirkuma nolikuma 6.pielikums) 5.5.punktu labot un izteikt šādā redakcijā (teksts zilā – papildinājums, labojums):  **“5.5.** *Par Preces pieņemšanu pušu ~~pilnvarotie~~ pārstāvji paraksta Preces pavadzīmi - rēķinu*. *~~Citu personu parakstīti dokumenti PIRCĒJAM nav saistoši~~*.” | Pasūtītāja noteiktā redakcija netiek mainīta, jo izsvītrotais saturs paskaidro nepārprotamībai pārstāvības tiesiskās attiecības. |
| 5. | Līguma projekta (iepirkuma nolikuma 6.pielikums) 8.2.3.punktu papildināt ar vārdu “*vairākkārt”* un izteikt šādā redakcijā (teksts zilā – papildinājums):  “8.2.3.*ja vairākkārt netiek ievēroti Preces piegādes termiņi*”. | Iepirkuma dokumentos nav paredzētas vairākkārtīgas preču piegādes (grafiks vai piegādes pēc pieprasījuma). Līdz ar to grozījumi iepirkuma nolikuma dokumentos (t.sk. līguma projektā) netiks veikti. |
| 6. | Līguma projekta (iepirkuma nolikuma 6.pielikums) 9.2.4.punktu izteikt šādā redakcijā (teksts zilā – papildinājums):  “9.2.4.*PIRCĒJA tiešo zaudējumu (izņemot negūto peļņu), kas radušies šajā Līgumā noteikto PĀRDEVĒJA saistību neizpildes rezultātā, atlīdzināšanai – tiešo zaudējumu (izņemot negūto peļņu) summas apmērā. Šajā gadījumā PIRCĒJS nosūta PĀRDEVĒJAM tiešo zaudējumu (izņemot negūto peļņu) aprēķinu.*” | Tā kā šī darījuma riski ir zemi, jo izpildes nosacījumi ir skaidri (jānokomplektē un jāpiegādā nodefinēts preču klāsts un apjoms noteiktā termiņā), nosacījumi par zaudējumiem iepirkuma nolikuma dokumentos (t.sk. līguma projektā) netiek mainīt vai papildināti. |
| 7. | Līguma projekta (iepirkuma nolikuma 6.pielikums) 9.3.punktu izteikt šādā redakcijā (teksts zilā – papildinājums):  “9.3. *Ja PIRCĒJS ir ieturējis Līguma nodrošinājumu saskaņā ar 9.2.3.punktu, tad Līguma nodrošinājums saskaņā ar Līguma 9.2.1., 9.2.2. vai 9.2.4.punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver tiešo zaudējumu (izņemot negūto peļņu) atlīdzību.*” | Skat. atbildi šī skaidrojuma 6.punktā. |
| 8. | Līguma projekta (iepirkuma nolikuma 6.pielikums) 9.4.punktu izteikt šādā redakcijā (teksts zilā – papildinājums):  “9.4. *Ja PIRCĒJS ir ieturējis Līguma nodrošinājumu saskaņā ar Līguma 9.2.1., 9.2.2. vai 9.2.4.punktu, tad PĀRDEVĒJS atlīdzina PIRCĒJAM tiešos zaudējumus (izņemot negūto peļņu) tādā apmērā, kas pārsniedz saskaņā ar Līguma 9.2.1., 9.2.2. vai 9.2.4.punktu saņemtās summas*.” | Skat. atbildi šī skaidrojuma 6.punktā. |